سومالینین باشکندی موگادیشودا تشکیل اولونان بومبالی سالدیریلاردا ۲۳ نفر حیاتینی ایتیردی.
گوونلیک منبع‌لرین‌دن آلینان معلوماتا گؤره، موگادیشودا حکومت یئتکیلیلرینین تئز تئز گئتدیگی بیر هتل، ایکی بومبالی ماشینلا هدف آلیندی.
پلیس مرکزینین یاخینلیغین‌دا یئرلشه‌ن هتله عاید اتوپارک‌دا دا بیر پاتلاما میدانا گلدی.
ایلک یاردیم قروپون‌دان احمد ذکریا، سالدیریلاردا ۹و شباب هؤرگوتو میلیتانی ۲۳ نفرین حیاتینی ایتیردیگینی، ۴۰ نفرین یارالاندیغینی بیلدیردی.
سومالی رسمی آژانسیندا یئر آلان خبرده، گوونلیک گوجلرینین، هتلی هدف آلان سالدیرییا موداخیله ائتدیگی، سالدیرقانلاردان ۶سینی ائتکیسیزلشدیردیگی قید ائدیلدی.
سالدیرقانلارین ۳ونون ده انتحار ائیلملری سیراسیندا اؤلدویو قید ائدیلن خبرده، یارالیلار آراسین‌دا انفورماسیون باخانلیغینین اسکی یوکسک سویه‌لی نماینده‌لریندن عبدالرزاق علی یوسفون دا اولدوغو ایفاده ائدیلدی.
شاهیدلرین سؤزلرینه گؤره، سلاح‌لی سالدیرقانلارین بو  پاتلامالارین آردین‌دان هتله باسقین تشکیل ائتدیگینی و گوونلیک گوجلری ایله سلاح‌لی چاتیشمایا گیردیگینی بیلدیردی.
دیگر طرف‌دن، شئباب تشکیلاتی اؤزونه عایید اینتئرنئت سایتی واسطه‌سیله سالدیریلارین مسولیتینی اوزرینه گؤتوردویونو بیلدیریب.
